
Projekteerimistingimuste määramine

( Pargi tn. 14 üksikelamu ja kõrvalhoone  ehitamine ilma detailplaneeringut koostamata)
1.  ASJAOLUD JA MENETLUSE KÄIK

14.05.2008 a. härra Viktor Jalunin, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Pargi tn. 14 üksikelamu ja kõrvalhoone  ehitamise ehitusprojekti koostamiseks ilma detailplaneeringut koostamata. Narva linnas Pargi tn. 14   asuv krunt, pindalaga 1 073m2, on elamumaa.

2. ÕIGUSLIKUD JÄRELDUSED

Ehitusseaduse §19 lõikele 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

Planeerimisseaduse § 9  lõike 10 punktile 2 kohaselt Kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning projekteerimistingimused kooskõlastatakse naaberkinnistute omanikega.

Narva Linnavolikogu 09.02.2006 määruse nr  6  “Narva Linnavalitsuse projekteerimistingimuste ilma detailplaneeringuta määramise delegeerimise õigus”  kohaselt on Narva Linnavolikogu delegeerinud Narva Linnavalitsusele õiguse määrata üksikelamu ehitusprojektide projekteerimistingimused ilma detailplaneeringuta

3. OTSUS

3.1  Määrata projekteerimistingimused Pargi tn. 14 üksikelamu ja kõrvalhoone ehitamise ehitusprojekti koostamiseks ilma detailplaneeringut koostamata järgnevalt:

	3.1.1  ÜLDANDMED



	3.1.1.1  Tellija
	Viktor Jalunin
Pargi 14,    Narva linn

	3.1.1.2   Asukoht, 
        algandmed                                         
	Narva linn,  Pargi tn. 14

Krundi pind:  1 073,0 m2  
Maakasutuse sihtotstarve: elamumaa 

	3.1.1.3   Projekteerimistingimused on kehtivad 2 aastat alates korralduse jõustumisest.              

	3.1.1.4    Projekteerimistingimuste koostamise alus     

3.1.1.4.1 Projekteerimistingimuste taotlus 14.05.08.a avaldus nr.877/1-12     Viktor Jalunin
              –  volitatud isik,   Stepanida Jalunina (1/2), Sergei Semjonov (1/2) – krundi omanikud
3.1.1.4.2 Ehitusseadus, Planeerimisseadus, Narva linna ehitusmäärus.
3.1.1.4.3 Eestis kehtivad normatiivid, EPN, Eesti Standardid.

	3.2   PROJEKTEERIMISE EESMÄRK




Projekti koostamise eesmärgiks on üksikelamu ja kõrvalhoone ehitamine ilma detailplaneeringut teostamata.

	3. 3  ÜLDNÕUDED




3.3.1   Projekti koostamisel juhinduda Eestis kehtivatest seadustest, standarditest,
           normdokumentidest ja juhenditest, sealhulgas:
         - Vabariigi Valitsuse kinnitatud 27.10.2004.a määrus nr 315 „Ehitisele ja selle osale

            esitatavad tuleohutusnõuded”;
- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;

- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.3.2   Projekti koostamisel kasutada tõest tehnovõrkudega digitaalset geodeetilist krundi

           alusplaani täpsusega M 1:500 mis on kooskõlastatud peageodeedi poolt.

3.3.3  Projekt (selle osad) peab olema koostatud või kontrollitud projekteerimises pädeva

           vastutava spetsialisti poolt (Ehitusseadus §18 lõige 4 punkt 1).

3.3.4  Projekt peab olema heaks kiidetud kõigil seadusega ettenähtud juhtudel.

3.3.5  Väljastatud projekteerimistingimused lisada projekti kausta.

3.3.6  Esitada projekti nimetus vastavalt projekteerimistingimustele.

3.3.7  Esitada Arhitektuuriametile eskiisprojekt heakskiidu saamiseks. Eskiisprojekt koostada

          kooskõlas Eesti Standardiga EVS 811:2006 „Hoone ehitusprojekt”.

3.3 8  Projekti koosseisus esitada originaalkooskõlastused.

3.3.9  Esitada Arhitektuuriametile kooskõlastamiseks ehitusprojekt vähemalt kahes identselt

          komplekteeritud eksemplaris. Narva linna ehitusmääruse § 24 kohaselt nõutakse

          põhiprojekt ehitusloa saamiseks.
	3.4.  ARHITEKTUURSED JA LINNAEHITUSLIKUD TINGIMUSED


3.4.1    Ehitusala:  mitte ületada väljakujunenud ehitusjoont.
3.4.2    Määrata hoonete kasutusaeg aastas.
3.4.3    Krundi maksimaalne täisehitus: 30 % (arvutus näidata asendiplaanil).
3.4.4    Uute ehitiste arv krundil: 2 (üksikelamu ja majandushoone).
3.4.5    Lammutatava ehitiste  arv krundil 1: kuur (ehitisregistri kood 118009385).
3.4.6    Üksikelamu korruste arv: 1 + mansardkorrus.
3.4.7    Lubatud suurim üksikelamu kõrgus: kuni 9,0 m planeeritud maapinnast. 
3.4.8    Kõrvalhoone korruste arv: 1.
3.4.9     Lubatud suurim kõrvalhoone kõrgus: kuni 6,0 m planeeritud maapinnast. 
3.4.10   Arhitektuur: kaasaegne, esteetiline, piirkonna elukvaliteeti parandav. Kujunev kompleks
             peab moodustama professionaalselt lahendatud arhitektuurse terviku.
3.4.11   Katusekalle: lamekatus või viilkatus. Lamekatuse juures soovitavalt kasutada
             katuseterrassi. Hea arhitektuurse lahenduse puhul võimalikud ka muud lahendused. 
3.4.12   Katusekatte materjal: tuldtõkestav, vastavalt ehitusmaterjalide ja-toodete terviseohutuse
             nõuetele. Mitte kasutada asbesti sisaldavaid materjale.
3.4.13   Välisviimistlus: kasutada ajas kestvaid kvaliteetmaterjale (laudis, kivi, krohv jne). Mitte
             kasutada plekki. Värvilahendus sobitada naaberkinnistutega. Esitada vähemalt 2
             värvilahendust parima tulemuse saavutamiseks. Välisviimistluse ja värvilahenduse pass
             esitada projekti koosseisus. Palkmajade projekteerimise korral vooderdada hoone
             vooderdusmaterjaliga.  

3.4.14   Siseviimistlus: vajadusel lahendada eraldi projekti osana.

3.4.15   Piirded ja parkimiskohad: lahendada krundi piirides.

3.4.16   Piirded: vajadusel lahendada piire kõrgusega kuni1,5 m sobilikuna piirkonna miljöösse
             ning hoonega kooskõlas olevaks. Piire peab olema ažuurne. Piirde tüüp: dekoratiivpiire
             koos kaunistavate elementidega, võrkpiire, aiapaneelid jne. esitada piirde vaade ja
             tehnilised näitajad (rajatise ehitisalune pind, kõrgus, pikkus). Esitada kooskõlastamiseks
             vähemalt 2 piirde eskiislahendust
3.4.17  Kruntidevaheliste piirde rekonstrueerimine on lubatud vaid naaberkruntide omanike
             nõusoleku alusel (Asjaõigusseadus §151. piirirajatis).
3.4.18   Haljastus: põhimõtteline kujunduslik-funktsionaalne lahendus näidata asendiplaanil.
             Kõvakattega pind ei tohi protsentuaalselt ületada haljastatavat pinda.

3.4.19   Teed ja juurdepääsud: kõvakate, teekattekivid, teekatteplaadid, murukivi või puistkate. 

3.4.20   Jäätmekäitlus: lahendada projekti mahus, näidates asendiplaanil, prügikonteiner
             soovitavalt piirata dekoratiivsete elementidega.

3.4.21   Välisvalgustus: lahendada sissepääsudel.
3.4.22   Olemasoleva hoone lammutamine: näidatakse lammutustööde järjekord ja vajadusel 
             tarindite ajutise toestamise moodused; näidatakse lammutatavate materjalide
             ligikaudsed, eraldi järgmiste materjalide kaupa; näidatakse lammutusmaterjali
             kasutamise ja jäätmete paigutamise kohad, juhindudes kohalikust ehitusmäärusest või
             haldusasutuse ettekirjutustest.
3.4.23   Asendiplaan: näidata tänava ehitusjoon ja hoonestuse kohad, ehitiste mõõtmed, kaugus
              lähimate piiride ja ehitisteni, tehnovõrgud, pinnakatted, lammutatavad ehitised,
              lahendada äljasõit krundilt, anda parkimise lahendus.
3.4.24    Projekti koosseisus esitada lisaks:  

     - põrandate plaan ja lõiked,

     - uute seinte spetsifikatsioon ja lõiked,  akende ja uste eksplikatsioon,

     - avade täitmise plaan,

     - värvivaated koos värvikoodidega,

     - akende ja uste eksplikatsioon,

     - teekatete põhimõttelõiked jne.
	3.5  INSENERTEHNILISED ERITINGIMUSED



3.5.1   Hoone siseruumide tehnosüsteemide projekteerimine: vajadusel esitada insener-tehnilised

        osad Eesti Standardiga ettenähtud mahus, vastavalt ehitusprojekti staadiumile.

3.5.2   Hoone varustamine välisvõrkudega: vajadusel esitada välistrasside tööprojektid. Kasutada

        eraldi kausta (tiitelleht, seletuskiri, trassi plaan, montaaži skeem, sõlmed, materjalide

        tellimisspetsifikatsioon, pikiprofiil, katete taastamine jne.) Eriosadele taotleda tehnilised

        tingimused ja projektid kooskõlastada vastavate võrguvaldajatega.

	3.6. KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Kohustada hr. Viktor Jalunin'it enne projekteerimist kooskõlastama naaberkinnistute
         omanikega projekteerimistingimusi Narva linn, Pargi tn.14 üksikelamu ja kõrvalhoone
         ehitamise ehitusprojekti koostamiseks ilma detailplaneeringut koostamata
        (Planeerimisseadus §9 lõige 10 punkt 2).

4.2    Korraldus jõustub teatavaks tegemisest.
4.3    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates
         korralduse  teatavakstegemisest.

Ants Liimets

Linnasekretär


